বিপদের আশঙ্কা! পুরীর জগন্নাথ মন্দিরের নিরাপত্তায় বড়সড় পদক্ষেপ ওড়িশা সরকারের

ভুবনেশ্বর: পুরীর (Puri) জগন্নাথ মন্দিরের (Jagannath Temple) নিরাপত্তা (Security) ঘিরে বড়সড় পদক্ষেপ নিল ওড়িশা সরকার (Odisha government) । নিরাপত্তায় মুড়ে দেওয়া হচ্ছে চত্বর। বসানো হবে নজরদারি টাওয়ার (watch tower) ।

ওড়িশার আইনমন্ত্রী পৃথ্বীরাজ হরিচন্দন (Odisha Law Minister Prithviraj Harichandan) জানিয়েছেন, পুরীর মন্দিরের নিরাপত্তায় বিশেষ ব্যবস্থার সিদ্ধান্ত নেওয়া হচ্ছে। খুব শীঘ্রই বসানো হবে ওয়াচ টাওয়ার। মোতায়েন থাকবে বিশেষ প্রশিক্ষণপ্রাপ্ত পুলিশ ও নিরাপত্তাকর্মীরা। এই ওয়াচটাওয়ারগুলি থেকেই মন্দির চত্বরের মধ্যে ওড়া কোনও ড্রোন বা উড়ন্ত কোনও কিছু উপর নজরদারি চালানো হবে।

আরও পড়ুন: রহস্যময় অসুস্থতায় আতঙ্কে কাশ্মীরের রাজৌরি, আইসোলেশনে ২৩০ জন

আইনমন্ত্রীর কথায়, মন্দিরের নিরাপত্তা বৃদ্ধি করা রাজ্য সরকারের কর্তব্য। টাওয়ারগুলিতে ২৪ ঘণ্টার জন্য বিশেষ দল মোতায়েন করা, যাঁদের কাছে থাকবে অত্যাধুনিক নজরদারি সরঞ্জাম। ওয়াচটাওয়ারগুলির অবস্থান এমন ভাবে নির্বাচন করা হবে, গোটা মন্দির চত্বর দেখা যায়। নতুন নিরাপত্তা প্রোটোকলগুলি কার্যকর করতে মন্দির কর্তৃপক্ষের পাশাপাশি সক্রিয় থাকবে স্থানীয় পুলিশও। ওয়াচটাওয়ারের দায়িত্বে নিযুক্ত কর্মীদের নিয়মিত নিরাপত্তা সংক্রান্ত বিভিন্ন অনুশীলনের মধ্যে দিয়ে যেতে হবে।

মন্দিরের নিরাপত্তাকর্মীদের নিয়ে একটি বৈঠকও করেছেন পুরীর পুলিশ সুপার বিনীত আগরওয়াল। মন্দির চত্বরে উড়ন্ত ড্রোন শনাক্ত নিয়ে আলোচনা হয়েছে এই বৈঠকে।

প্রসঙ্গত, জগন্নাথ মন্দির চত্বরে ড্রোন (Mysterious Drone) ওড়ানো নিষিদ্ধ। তবুও চলতি বছরের গোড়ার দিকেই ভোরেই পুরীর মন্দিরের উপরে রহস্যময় ড্রোন উড়তে দেখা যায়। কিন্তু এই ড্রোন নিয়ে এখনও কিছু জানা যায়নি। রহস্য এখনও রহস্যই থেকে গেছে। আপাতত রহস্যময় ড্রোনটি কোথা থেকে এসেছিল, এর নেপথ্যে কারা, তা নিয়ে তদন্ত চলছে।